വി. ആഞ്ചെലോ (1220) മെയ് 5\nവിശുദ്ധ ആഞ്ചെലോ (1220) : മെയ് 5\nവളരെ കുറച്ചു കാര്യങ്ങളേ വി. ആഞ്ചെലോയെപ്പറ്റി അറിയാന് കഴിഞ്ഞിട്ടുള്ളൂ. അദ്ദേഹത്തിന്റെ മാതാപിതാക്കള് യഹൂദരായിരുന്നു. പിന്നീട് ക്രൈസ്തവവിശ്വാസം സ്വീകരിച്ചു. അതിനുമുമ്പ് പരിശുദ്ധ മാതാവ് അവര്‍ക്കു പ്രത്യക്ഷപ്പെട്ടു പറഞ്ഞു: "നിങ്ങള് വര്‍ഷങ്ങളായി കാത്തിരിക്കുന്ന മെസ്സയാ വന്നുകഴിഞ്ഞു; ജനങ്ങളെ പാപത്തില് നിന്നു രക്ഷിക്കുകയും ചെയ്തു."\nഅവര്‍ക്കു രണ്ടു പുത്രന്മാര് ജനിക്കുമെന്നും രണ്ടുപേരും കര്‍മ്മലമലയില് ഒലിവുവൃക്ഷങ്ങള്‍പോലെ വളര്‍ന്നുപന്തലിക്കുമെന്നും മാതാവ് അവരോടു പറഞ്ഞു. ഒരാള് പാത്രിയാര്‍ക്കീസ് ആകുമെന്നും മറ്റെയാള് പ്രസിദ്ധനായ രക്തസാക്ഷിയാകുമെന്നും അറിയിച്ചു.\nഇരട്ടസഹോദരന്മാര് ചെറുപ്പത്തിലേതന്നെ ബുദ്ധിപരവും ആദ്ധ്യാത്മികവുമായ കഴിവുകള് പ്രകടമാക്കിയിരുന്നു. പതിനെട്ടാമത്തെ വയസ്സില് ഇരുവരും കര്‍മ്മലീത്താസഭയില് ചേര്‍ന്നു. അപ്പോഴേക്കും ഗ്രീക്കിലും ലത്തീനിലും ഹീബ്രുവിലും അവര് അവഗാഹം നേടിയിരുന്നു. സന്ന്യാസി യായി അഞ്ചുവര്‍ഷം കഴിഞ്ഞപ്പോള് അഞ്ചെലോയ്ക്ക് ഈശോ ഒരു ദര്‍ശനത്തില്, ഇറ്റലിയിലെ സിസിലിയിലേക്കു പോകുവാനും അവിടെ അദ്ദേഹത്തിന്റെ ജീവിതം സഫലമാകുമെന്നും പറഞ്ഞു.\nഈ വാക്കുകള് വിശ്വസിച്ച് ആഞ്ചെലോ മൗണ്ട് കാര്‍മ്മലില്‍നിന്ന് സിസിലിയില് എത്തി. യാത്രാവേളയിലും സിസിലിയില് എത്തിയ ശേഷവുമായിട്ട് അനേകര് അദ്ദേഹത്തിന്റെ പ്രഭാഷണങ്ങള് ശ്രവിച്ചും അത്ഭുത ങ്ങള് ദര്‍ശിച്ചും ക്രൈസ്തവവിശ്വാസം സ്വീകരിച്ചു. ഇറ്റലിയിലെ പാലെര് മോയില്‍ത്തന്നെ ഇരുന്നൂറോളംപേര് വിശ്വാസം സ്വീകരിച്ചു. ലിയോക്കാട്ടാ യിലും ഇതുതന്നെയായിരുന്നു അനുഭവം. പക്ഷേ, ബറെന്‍ഗാരിയസ് എന്ന വ്യക്തിയുടെ ക്രൂരതയെയും നിഷ്ഠൂരപ്രവര്‍ത്തനങ്ങളെയും വിമര്‍ശിച്ച പ്പോള് അയാള് ക്ഷുഭിതനായി.\nതടിച്ചുകൂടിയ ജനങ്ങളോട് ഒരിക്കല് ആഞ്ചെലോ സംസാരിച്ചുകൊണ്ടുനിന്നപ്പോള് ബറെന്‍ഗാരിയസിന്റെ ഗുണ്ടകള് ആക്രോശിച്ചുകൊണ്ടുവന്ന് അദ്ദേഹത്തെ ക്രൂരമായി ആക്രമിച്ചു. മുറിവേറ്റ ആഞ്ചെലോ മുട്ടിന്മേല് വീണ്, മറ്റുള്ളവര്‍ക്കുവേണ്ടി പ്രത്യേകിച്ച് തന്നെ ആക്രമിച്ചവര്‍ക്കുവേണ്ടി പ്രാര്‍ത്ഥിച്ചുകൊണ്ട് ജീവന് വെടിഞ്ഞു.\nനമ്മിലുള്ള ക്രിസ്തുവിന്റെ ജീവിതത്തിന്റെ തുടര്‍ച്ചയാണ് നമ്മുടെ ക്രിസ്തീയ ജീവിതം. നമ്മളെല്ലാം ക്രിസ്തുവായി മാറണം; അവിടുത്തെ പ്രവര്‍ത്തനങ്ങള് തുടരണം. ക്രിസ്തുവിന്റെ അരൂപിയില്, തികച്ചും ദൈവികമായി നമ്മള് പ്രവര്‍ത്തിക്കുകയും സഹിക്കുകയും വേണം.\nവി. ജോണ് എവുഡ്‌സ്\nSaint Angelus of Jerusalem O.Carm (1185-1220)


45 വർഷങ്ങൾക്കിപ്പുറം അവർ വീണ്ടും ഒന്നിച്ചു ; ഇടമുറിഞ്ഞ സൗഹൃദം വിളക്കി ചേർത്തു - Newswayanad.in\nJuly 25, 2021 July 25, 2021 Newswayanad InNews Wayanad\n45 വർഷങ്ങൾക്കിപ്പുറം അവർ വീണ്ടും ഒന്നിച്ചു ;\nഇടമുറിഞ്ഞ സൗഹൃദം വിളക്കി ചേർത്തു\nകൽപ്പറ്റ: 45 വർഷങ്ങൾക്ക് ശേഷം അപ്രതീക്ഷിതമായ ഒരു പോസ്റ്റ് …! വർഷങ്ങൾക്ക് മുമ്പ് പിരിഞ്ഞ സുഹൃത് ബന്ധം വീണ്ടും ഊട്ടിയുറപ്പിക്കാനുള്ള അവസരമായിരുന്നു അത്. ഉറ്റ സുഹൃത്തുക്കളായിരുന്ന ആനിയും അംബികയും 45 വർഷങ്ങൾക്കിപ്പുറം വീണ്ടും കണ്ടുമുട്ടിയപ്പോൾ ദൃഢമായാത് പഴയ സൗഹൃദമായിരുന്നു. കൽപ്പറ്റക്കാരുടെ ഫെയ്സ്ബുക്ക് ഗ്രൂപ്പിലൂടെ പ്രചരിച്ച സന്ദേശമാണ് ഇരുവരെയും വീണ്ടും ഒന്നിപ്പിച്ചത്.\nവർഷങ്ങൾക്ക് മുൻപ് ജീവിത വീഥിയിൽ വഴി തെറ്റിപ്പോയ രണ്ടു ചങ്ങാതിമാരെ ഒന്നിപ്പിക്കാനുള്ള ഫെയ്സ്ബുക്ക് കൂട്ടായ്മയുടെ ശ്രമം വിജയിച്ചു.\n1980 കാലഘട്ടത്തിൽ ഇരിങ്ങാലക്കുട Lisieux Convent Teacher Training Institute ൽ പ്രീഡിഗ്രിയിൽ മൂന്നാം ഗ്രൂപ്പ് ചേർന്നു പഠിച്ച ചങ്ങാതിമാരാണ് അംബികയും, ആനിയും. ഉറ്റ ചങ്ങാതിമാരായിരുന്നു അവർ രണ്ടുപേരും. എന്നാൽ പ്രീഡിഗ്രീ കാലം കഴിഞ്ഞപ്പോഴേക്കും ആനിയുടെ വിവാഹം കഴിഞ്ഞു. കൽപ്പറ്റയിൽ ആണ് ആനിയെ വിവാഹം കഴിപ്പിച്ചു വിട്ടത്. അംബിക പിന്നീട് സ്വന്തം നാട്ടിൽ തന്നെ വിവാഹം കഴിഞ്ഞു കുടുംബ ജീവിതത്തിൽ ഒതുങ്ങി കൂടി. എന്നാൽ കാലം മുന്നോട്ട് പോയപ്പോൾ അംബികക്കും സ്വന്തം നാട്ടിൽ നിന്നും വിട്ടുനിൽക്കാൻ അവസരവും ഭാഗ്യവും ലഭിച്ചു മകളുടെ കൂടെ കൽപ്പറ്റ മുണ്ടേരിയിൽ ആണ് ഇപ്പോൾ താമസിക്കുന്നത്.\nതൊട്ടടുത്തു എവിടെയോ താമസിക്കുന്ന ആ പഴയ ചങ്ങാതിയെ കാണാൻ അംബിക്കു ആഗ്രഹം തോന്നുകയും മകളോട് ആഗ്രഹം പറയുകയും ചെയ്തു. മകൾ ജിതയുടെ ഭർത്താവ് പ്രസീദ് വിവരം ഫെയ്സ്ബുക്കിലിടുകയും ഇത് കണ്ട സുഹൃത്ത് കൽപ്പറ്റക്കാരുടെ ഗ്രൂപ്പിൽ പോസ്റ്റിടുകയുമായിരുന്നു. ഗ്രൂപ്പിലെ എല്ലാരും ഈ വിവരം പരമാവധി പങ്കുവച്ചു.\nഒടുവിൽ വിവരം ആനിയിലേക്കെത്തി ഇരുവരും വീണ്ടും കണ്ടുമുട്ടുകയായിരുന്നു.\nതരുവണയിൽ തെരുവ് നായ്ക്കളുടെ ശല്യം രൂക്ഷമാവുന്നു; നടപടികൾ സ്വീകരിക്കുന്നില്ലെന്ന് ആക്ഷേപം


വില്ലൻ വേഷങ്ങളിലൂടെ ശ്രദ്ധേയനായ താരം! നടൻ പിസി ജോർജ് അന്തരിച്ചു: ചാണക്യൻ, ഒരു അഭിഭാഷകൻ്റെ കേസ് ഡയറി അഥർവം, ഇന്നലെ, സംഘം തുടങ്ങി 68ഓളം ചിത്രങ്ങളിൽ വേഷമിട്ടു: വിടപറഞ്ഞത് കാക്കിക്കുള്ളിലെ കലാകാരൻ\nകൊച്ചി: മലയാള സിനിമാ നടൻ പിസി ജോർജ് അന്തരിച്ചു. എറണാകുളത്തെ ഒരു സ്വകാര്യ ആശുപത്രിയിൽ വച്ചായിരുന്നു അന്ത്യം. വില്ലൻ വേഷങ്ങളിലൂടെ ശ്രദ്ധേയനായ താരമാണ് പിസി ജോർജ്. ചാണക്യൻ, ഒരു അഭിഭാഷകൻ്റെ കേസ് ഡയറി അഥർവം, ഇന്നലെ, സംഘം തുടങ്ങി 68ഓളം ചിത്രങ്ങളിൽ വേഷമിട്ടു.\nതിരുവനന്തപുരത്തേക്ക് സ്ഥലം മാറ്റം കിട്ടിയതോടെയാണ് സിനിമാ മേഖലയിലേക്ക് ജോർജ് എത്തുന്നത്. അംബ അംബിക അംബാലിക എന്ന സിനിമയിൽ ഒരു ചെറിയ വേഷത്തിൽ അഭിനയിച്ച ജോർജിനെത്തേടി പിന്നീട് അവസരങ്ങൾ വരികയായിരുന്നു. വില്ലൻ വേഷങ്ങളിലാണ് കൂടുതൽ അഭിനയിച്ചതെങ്കിലും സ്വഭാവറോളുകളും അദ്ദേഹം ചെയ്തിട്ടുണ്ട്. കെജി ജോർജ്, ജോഷി തുടങ്ങി മലയാളത്തിലെ അറിയപ്പെടുന്ന സംവിധായർക്കൊപ്പം പ്രവർത്തിക്കാൻ അദ്ദേഹത്തിനു കഴിഞ്ഞു.\nജോലിയിൽ നിന്ന് വിട്ടുനിൽക്കാൻ കഴിയാത്ത സ്ഥിതി ആയപ്പോൾ അദ്ദേഹം കുറേകാലം അഭിനയം നിർത്തി. 95ൽ ടിഎസ് സുരേഷ് ബാബു സംവിധാനം ചെയ്ത ഇന്ത്യൻ മിലിട്ടറി ഇൻ്റലിജൻസ് എന്ന സിനിമയിൽ അഭിനയിച്ചതിനു ശേഷം7വർഷങ്ങൾ കഴിഞ്ഞാണ് അദ്ദേഹം വീണ്ടും ക്യാമറയ്ക്ക് മുന്നിലെത്തിയത്. 2006ൽ ജോസ് തോമസിൻ്റെ ‘ചിരട്ടക്കളിപ്പാട്ടങ്ങളി’ലാണ് അദ്ദേഹം അവസാനമായി അഭിനയിച്ചത്.\nകരിമ്പുകയം കുടിവെള്ള പദ്ധതി പൂർത്തിയാകുന്നു; എലിക്കുളം പഞ്ചായത്തിലും വെള്ളം എത്തും...


അതിരൂക്ഷമായ കുടിവെള്ളക്ഷാമം നേരിടുന്ന തമിഴ് നാടിനു വെള്ളം വേണം , പക്ഷേ …!\nഅതിരൂക്ഷമായ കുടിവെള്ളക്ഷാമം നേരിടുന്ന തമിഴ് നാട്ടിൽ പ്രത്യേകിച്ചും 74 ലക്ഷം ജനങ്ങൾ അധിവസിക്കുന്ന ചെന്നൈ നഗരത്തിൽ പല സ്ഥലങ്ങളിലും ജനങ്ങൾ മലിനജലവും ഉപ്പുവെള്ളവും കുടിക്കാൻ നിർബന്ധിതരായിരിക്കുകയാണ്. ടാങ്കറിൽ എത്തുന്ന വെള്ളത്തിന്റെ വില പത്തിരട്ടിയാണ്. ബോർവെല്ലുകളിൽ ഉപ്പുവെള്ളമാണ് വരുന്നത്..\nകൃഷിസ്ഥലങ്ങളിൽ ഉള്ള കിണറുകളിൽ നിന്നാണ് ഇപ്പോൾ ജലം ശേഖരിക്കുന്നത്. പൂണ്ടി ,ചോലാവരം മുതലായ ജലാശയങ്ങളിൽ ഒരുതുള്ളിവെള്ളം പോലുമില്ല. മത്സ്യത്തൊഴിലാളികളുടെ ഗ്രാമങ്ങളിൽ വെള്ളത്തിനായുള്ള വഴക്കുകൾ പലപ്പോഴും സംഘട്ടനത്തിലേക്കാണ് നീങ്ങുന്നത്.\nസർക്കാർ ഏർപ്പെടുത്തിയിരിക്കുന്ന ടാങ്കറുകൾ തുടർച്ചയായി വെള്ളമെത്തിക്കുന്നില്ല എന്ന പരാതി വ്യാപകമാണ്. അവ വരുമ്പോഴാകട്ടെ അതിൽ പലപ്പോഴും മലിനജലമാണുതാനും. മഴ മാത്രമാണ് ഈ പ്രശ്നത്തിന് ഒരേയൊരു പോംവഴി. അതെന്നുണ്ടാകുമെന്നു പറയാനുമാകില്ല. നഗരത്തിലെ 40 ലക്ഷം ജനങ്ങൾക്കും ഇപ്പോൾ ഏക ആശ്രയം സർക്കാർ, ടാങ്കറുകൾ വഴി സപ്ലൈ ചെയ്യുന്ന കുടിവെള്ളമാണ്.\nഹോട്ടലുകൾ പലതും പൂട്ടിക്കെട്ടി. ജലക്ഷാമം മൂലം IT കമ്പനികൾ ജോലിക്കാരെ വീട്ടിലിരുത്തിയാണ് പണി ചെയ്യിക്കുന്നത്. നഗരത്തിലെ പാർക്കുകളിൽ ചെടികൾ കരിഞ്ഞുതുടങ്ങി. ഷോപ്പിംഗ് മാളുകളും അടച്ചിടപ്പെടുകയാണ്. ജനങ്ങളുടെ വെള്ളത്തിനായുള്ള കാത്തുനിൽപ്പ്2മുതൽ4മണിക്കൂർ വരെയാണ്.\nതമിഴ് നാടിന് 20 ലക്ഷം ലിറ്റർ വെള്ളം നൽകാമെന്ന കേരളത്തിന്റെ നിർദ്ദേശം ആദ്യമവർ നിരാകരിച്ചു. അതാണവരുടെ മാനസികാവസ്ഥ. മലയാളികൾക്കുമുന്നിൽ എപ്പോഴും ഒരു ആധിപത്യം അതാണവരുടെ ലക്‌ഷ്യം തന്നെ. ഒരുതരം സുപ്പീരിയാരിറ്റി കോംപ്ലെക്സ് അവിടുത്തെ ഭരണവർഗ്ഗത്തിനും ഒരു വിഭാഗം ജനങ്ങൾക്കും എപ്പോഴുമുണ്ട്. കേരളം അവരുടെ ബി ടീമാണെന്ന മട്ടിലാണ് നമ്മോടുള്ള സമീപനം. റെയിൽവേ, നദീജലം, അണക്കെട്ടുകൾ ഇവയിലൊക്കെ പ്രത്യേകിച്ചും.\nഇപ്പോൾ ഇതാ അവസരം നോക്കി അവരാവശ്യമുന്നയിച്ചിരിക്കുന്നു.. മുല്ലപ്പെരിയാർ ഡാമിന്റെ സംഭരണശേഷി 152 അടിയാകണമത്രേ. ഇതിനായി തമിഴ്നാട്ടിലെ വരൾച്ച ചൂണ്ടിക്കാട്ടി അവർ സുപ്രീംകോടതിയിൽ പോകുകയും ഒരു പക്ഷേ അനുകൂലവിധി നേടിയെടുക്കുകയും ചെയ്തേക്കാം.\nകേരളത്തിലെ ജനങ്ങളുടെ സുരക്ഷയേക്കാൾ ഡാമിലെ ജലനിരപ്പും ഡാമിലുള്ള അവരുടെ അവകാശവും ഉറപ്പിക്കുകയാണ് അവരുടെ ലക്ഷ്യമെന്ന് വ്യക്തം. ഇപ്പോൾത്തന്നെ മുല്ലപ്പെരിയാർ ഡാമിൽ നമുക്ക് ഒരു റോളുമില്ലെന്ന് കഴിഞ്ഞ പ്രളയകാലത്ത് അവർ കാണിച്ചുതന്നതാണ്. ഇത്രവലിയ വിപത്തുണ്ടായിട്ടും ജലനിരപ്പ് 142 അടിയിൽനിന്ന് ഒരടി താഴ്ത്താനന്നവർ തയ്യാറായില്ല.\nമുല്ലപ്പെരിയാറിൽ പുതിയ ഡാം നിർമ്മിച്ചാൽ അവരാവശ്യപ്പെടുന്ന 152 അടി ജലം നൽകാനും അതുവഴി തമിഴ്നാടിന്റെ നല്ലൊരുഭാഗം പ്രദേശത്തിന്റെയും ദാഹമകറ്റുകയും ചെയ്യാവുന്നതാണ്. എന്നാൽ ഡാം നിർമ്മിച്ചാൽ അതിന്റെ ഉടമസ്ഥാവകാശവും നിയന്ത്രണവും കേരളത്തിനാകുമെന്ന ഒറ്റക്കാരണമാണ് തമിഴ് നാടിന്റെ എതിർപ്പിനുള്ള അടിസ്ഥാനം തന്നെ. അവർക്കു വെള്ളമല്ല മറിച്ചു കേരളത്തിലെ അണക്കെട്ടുകളിലും നദികളിലുമുള്ള നിയന്ത്രണമാണ് അവരുടെ ഏക ലക്‌ഷ്യം.\nകേരളത്തിലെ നദികളിൽനിന്നു കടലിലേക്കൊഴുകിപ്പോകുന്ന വെള്ളം തമിഴ് നാടിനു നൽകിയാൽ അവിടെ പൊന്നുവിളയും. കുടിനീർ പ്രശ്നമുണ്ടാകില്ല. വ്യവസായങ്ങളും വൈദ്യുതി ഉൽപ്പാദനവും ഗണ്യമായി വർദ്ധിക്കും. ഇതാണവരുടെ പുതിയ അവകാശവാദം. നമ്മുടെ നദികളിൽ അധികജലമില്ലെന്ന വസ്തുത ഫലപ്രദമായി അവതരിപ്പിക്കാൻ നമ്മുടെ ഉദ്യോഗസ്ഥർക്ക് കഴിഞ്ഞിട്ടില്ല എന്നതാണ് നമ്മുടെ ദുര്യോഗം.\nഇതിലെ ഏറ്റവും വലിയ അപകടമെന്തെന്നുവച്ചാൽ നദികൾ പിന്നീട് അവരുടെ അവകാശമായി മാറുകയും കേരളം ഇപ്പോൾ പറമ്പിക്കുളം ആളിയാർ പദ്ധതിയിൽ നിന്ന് നമുക്കുള്ള വെള്ളത്തിന്റെ വിഹിതത്തിനായി 60 കൊല്ലമായി അവരോടു യാചിക്കുന്നതുപോലെയുള്ള അവസ്ഥ സംജാതമാകും.\nശിരുവാണിയിലും നമ്മൾ ജലനിഷേധത്തിന്റെ ഇരകളാണ്. നെയ്യാർ ഡാമിൽനിന്ന് അവർക്ക് ആവശ്യാ നുസരണം ഇപ്പോൾ നമ്മൾ വെള്ളം നൽകുന്നുണ്ട് . നെയ്യാർ ഡാമിൽനിന്നു കൂടുതൽ വെള്ളം ലഭിക്കാൻ വേണ്ടി അവർ നിയമപോരാട്ടത്തിനൊരുങ്ങുകയാണ്.\nപറമ്പിക്കുളത്തെ മൂന്നണക്കെട്ടുകൾ ഇപ്പോഴും തമിഴ്നാടിന്റെ കൈവശമാണ്. പമ്പയിലെയും ,അച്ചൻകോ വിലാറിലെയും വെള്ളം അന്തർ നദീസംയോജനത്തിലൂടെ ലഭിക്കുമെന്ന കണക്കുകൂട്ടലുകളിലാണ് അവർ മേക്കരയിൽ വെള്ളമില്ലാത്ത ഹനുമാൻതോടിനുകുറുകേ ഒരു ഡാം കെട്ടി കാത്തിരിക്കുന്നത്.\nസമ്മർദ്ദതന്ത്രങ്ങളിൽ തമിഴ് നാടിനുള്ള മിടുക്കും കേന്ദ്രസർക്കാരിലുള്ള അമിതസ്വാധീനവും വഴി അവർ നേട്ടങ്ങൾ കൊയ്യുമ്പോൾ നമ്മുടെ ന്യായമായ അവകാശങ്ങൾ നേടിയെടുക്കാൻ കഴിവില്ലാത്ത ഭരണാധിപന്മാരും അധികാരികളും സർവ്വോപരി ഇവിടുത്തെ ജനങ്ങളുടെ നിസ്സംഗതയുമാണ് നമ്മുടെ പരാജയത്തിന്റെ കാരണങ്ങൾ.